CCOO advoca per la reducció de la temporalitat del personal dels serveis socials municipals\nFSC CCOO PV ha organitzat la jornada ‘Reducció de la temporalitat del personal dels serveis socials municipals’, que ha sigut inaugurada per Mónica Oltra.\nCCOO PV reclama l'estabilització del personal dels serveis socials municipals per acabar amb la temporalitat i parcialitat de la majoria de professionals del sector. Per al sindicat, l'aplicació de la Llei estatal de mesures urgents per a la reducció de la temporalitat en l'ocupació pública suposa una possibilitat única de crear una xarxa estable i estructural pública.\nAna García, en la jornada de FSC CCOO PV.\nCCOO PV defensa l'estabilització de les plantilles en els serveis socials i posar fi a la precarietat que ha caracteritzat històricament aquest sector. La secretària general de CCOO PV, Ana García, ha subratllat que aquesta és la millor manera de garantir un funcionament correcte del sistema, que alhora repercutisca en una bona atenció a la ciutadania. García, que ha obert la jornada, ha insistit en la necessitat d'una reforma en el sistema de finançament autonòmic, amb el reconeixement del dèficit acumulat, que permeta una inversió major en serveis socials.\nPer a García, és indubtable l'avanç que ha suposat la Llei valenciana de serveis socials i les noves fórmules de finançament de la Generalitat per a l'estabilitat de les entitats locals: “S'han generat molts llocs de treball i ara és el moment de consolidar aquestes relacions laborals perquè siguen estables i de qualitat”.\nLa vicepresidenta i consellera d'Igualtat i Polítiques Inclusives, Mónica Oltra, ha destacat en el seu discurs d'inauguració que l'estabilitat en l'ocupació és la “qualitat del sistema de serveis socials”, ja que els vincles de confiança són els que propicien l'èxit en les intervencions. La vicepresidenta ha destacat que un dels objectius de la Conselleria és la creació d'un sistema tan fort, respectat i dotat com la resta de potes de l'estat de benestar. Oltra ha ressaltat el model que es basa en la Llei de serveis socials inclusius, la pedra angular del sistema autonòmic, en el qual l'atenció i els recursos se centren en les persones, la qual cosa requereix d'un sistema de serveis socials d'atenció primària potent. Segons la vicepresidenta del Consell, l'objectiu principal del sistema de serveis socials ha de ser que les persones se senten segures i que conceben aquests drets com a propis.\nXarxa estable i pública\nLa motivació d'aquesta jornada és que les ofertes d'ocupació pública en cadascuna de les entitats locals, mancomunitats, residències municipals, etc., han d'estar aprovades i publicades abans del pròxim 1 de juny. Moltes entitats locals valencianes estan plantejant problemes en la seua aplicació respecte al personal de serveis socials. Per a CCOO, cal que els equips de govern municipal, les persones responsables de mancomunitats i dels centres de serveis socials especialitzats estiguen a l'altura i no deixen passar aquesta oportunitat.\nLes conclusions d'aquesta trobada aposten per incloure els llocs que complisquen amb els criteris en les ofertes d'ocupació d'estabilització, tot i ser conscients que l'autorització és competència del ministeri. Per a la secretària general de la Federació de Serveis a la Ciutadania de CCOO PV (FSC CCOO PV), Pilar de Vera, és imprescindible solucionar aquesta situació del personal “i avançar en la consolidació del Sistema Valencià de Serveis Socials”.\nLamentablement, la normativa pressupostària bàsica sol dificultar la millora en els serveis públics i en la qualitat de l'ocupació en limitar els llocs que poden ser inclosos en les ofertes d'ocupació pública, però atesa la confluència actual de normatives entre les quals es troba la Llei valenciana de serveis socials inclusius i l'actual Llei 20/2021 de mesures urgents per a la reducció de la temporalitat en l'ocupació pública, ens trobem davant una possibilitat única de crear una xarxa estable i estructural pública.\nMalgrat els avanços en l'estructuració dels serveis socials municipals, amb l'aprovació de contractes programa entre administracions, i en el procés de transferències de serveis socials municipals a l'Administració autonòmica, la situació del personal que presta els serveis socials en les entitats locals és en general precària. “La majoria de professionals són dones, en situació de temporalitat i alta rotació, amb contractació parcial. Avançar en les condicions de les persones treballadores del sector garantirà una millor prestació dels nostres serveis socials”, conclou Pilar de Vera.


Carles Marco (Sant Cebrià de Vallalta): Fred, molt fred !\nFred, molt fred !\nGràcies a tots els que veu venir a la Fira de Nadal i veu passar a signar per l’abolició de les curses de braus a Catalunya. Més de 100 signatures en un dia. Tenint en compte la escassa assistència, tot un èxit.\nLa veritat és que va ser un dia fred, molt fred. I em refereixo no tan sols a la temperatura ambiental, que déu n’hi do, sinó també a una important manca del caliu humà que hom espera en una fira emmarcada dins les festes Nadalenques i amb el valor afegit de les activitats destinades a recollir fons per la marató de TV3.\nVaig enyorar la presencia de moltes cares conegudes, i no soc justament d’aquelles persones que coneix molta gent. Si em centro en el propi equip de govern, tret d’en Francesc Roig que porta justament l’àrea de promoció econòmica, que és qui organitza la fira, i la honorabilíssima excepció d’en Ferran Reyero que, a més a més, igual que en Kiko, va tenir el detall de passar per la taula a on recollia signatures, ningú més va aparèixer al llarg del dia.\nNo van aparèixer ni en José Luis Portero, ni en Pedro Vegas, ni en Josep Missè, ni na Teresa Llongariu, ni, ni...... crec que em deixo algú. Uy!, es clar, tampoc varem poder gaudir de la presencia del nostre alcalde.\nNo sé, de veritat que després d’una experiència com la d’aquesta Fira de Nadal, em pregunto si val la pena organitzar aquests actes, em pregunto que és el que falla, la organització, el govern municipal, les infraestructures, el temps, la gent en general o de tot una mica.\nUn acaba pensant que si el propi equip de govern no hi assisteix en ple, o com a mínim una digna i majoritària representació del mateix, quina força moral poden tenir per mobilitzar a la gent, per fer que el poble participi i s’impliqui en les activitats.\nNo vull entrar a valorar el contingut de la Fira perquè se que hi ha gent que hi ha dedicat moltes hores, temps hi haurà de fer valoracions i extreure conclusions, però el que si m’indigna i puc valorar és la no presencia de l’equip de govern, aquestes ganes de fer poble que semblen reduïdes, en algun cas, a les teques i tiberis. Això si, desprès en campanya electoral et trobes a l’alcalde al punt verd de Can Palau en l’acte de plantació d’aromàtiques.\nPer cert, tornant als animals, que aquests si que son nobles, encara que sigui simplement per pura càrrega genètica, a tots els que voldríeu signar per l’abolició de la festa de la tortura i escarni dels braus (allò que en diuen corridas), i no veu poder assistir a la fira, dir-vos que portaré sempre a sobre un plec per recollir signatures, em podeu parar pel carrer, em podeu fer un truc al 659 879 463 i trobarem un moment i un lloc per tal que pugeu signar. Hi ha temps fins la primera setmana d’abril.\nJa se que vaig tard, molt tard... sobre el dia de la Fira de Nadal, jo que tenia una parada a la fira, vaig veure bona part del equip de govern.. i no nomes aixo que em mes d'un en van comprar coses a mi.. a vegades sembla que no es vulguin veure.\nVa ser un dia molt molt fred, la gent que venia marxava lo mes rapid possible a possar-se al costat de l'estufa i gent qeu directament no van sortir al carrer.\nSobretot felicitar a la gent que va estar alla desde les 8.00 del mati amb -2ª de temperatura fins a les 21h que ja estavem a casi 4 graus negatius.\n12 d’abril de 2010 a les 1:16\nSense ganes de polemitzar, penso que et refereixes a la darrera fira de Nadal (desembre 2009), però aquest escrit el vaig fer referit a la fira de desembre de2008, es a dir, a la de fa més d'un any. I creu-me que vaig estar tot el dia i les persones que esmento no van apareixer. Si a aquesta darrera hi han anat, doncs, sincerament, ja hem guanyat quelcom.\n12 d’abril de 2010 a les 9:17\nPer poder llegir els texts s'ha de posar a pantall...\nManifestacions antitaurines davant la Monumental d...


López Tena clama per la participació en la consulta del 13-D a Osona | Osona.com\nLópez Tena clama per la participació en la consulta del 13-D a Osona\nL'objectiu és superar el 41% de participació d’Arenys de Munt.\nper Redacció osona.com, 6 de novembre de 2009 a les 07:15 |\nAquesta informació es va publicar originalment el 6 de novembre de 2009 i, per tant, la informació que hi apareix fa referència a la data especificada.\nLópez Tena ho va deixar ben clar aquest dijous a la llibreria La Tralla de Vic: “El més rellevant és veure la gent que va a una votació per la independència, no el que pensi el govern espanyol”.\nEl jurista valencià va aprofitar la xerrada sobre el dret a decidir per fer una crida a la participació a la consulta sobre la independència de Catalunya. D’altra banda, el coordinador de la plataforma va voler recordar les dificultats amb les que han tingut que lluitar per tirar endavant aquest referèndum. La manca de temps i la falta de recursos materials i humans han estat els principals impediments.\nPerò una de les altres dificultats és la que planteja el reconeixement del dret a vot a totes aquelles persones empadronades als municipis d’Osona, fugint així de la discriminació cap els estrangers. “Això ho complica tot, també parlem dels irregulars (tot aquells empadronats)”, va explicar el jurista.\nTot i això López Tena va voler donar gran valor al voluntariat “reclutat” a la comarca durant les últimes setmanes. Això, lligat a les aportacions de les empreses a canvi de desgravacions d’impostos “ha aconseguit augmentar el grau d’optimisme cap el proper 13 de desembre”.\nEls objectius inicials se centren, segons López Tena, en superar el 41% de participació d’Arenys de Munt. Els organitzadors considerarien un gran èxit una xifra per sobre del 50% de participació.\nReferèndums d'autodeterminació a Osona, Política, referèndum, 13-D, Alfons López Tena, llibreria La Tralla\nPer Anònim el 8 de novembre de 2009 a les 04:01\nLa gent d'Osona decideix ho estant portant molt bé!\nQuina munió de gent!!\nPer Anònim el 6 de novembre de 2009 a les 17:32\nOstres, quina gentada hi havia escoltant-lo!!! Quants calculeu?? Dos o tres mil persones?\nPer Anònim el 6 de novembre de 2009 a les 13:23\nànim!!! espero que això sigui el principi de quelcom ben gran!! no ens ho perdem, o ara o mai!!!!\nPer Anònim el 6 de novembre de 2009 a les 12:42\nEl secret està en deixar votar a tothom que tingui més de 16 anys, tenir una mica de "flexivilitat" en la identificació dels votants, i posar el núm. de votants totals en relació amb el cens electoral. D' aquesta forma com a mínim resultarà que ha votat més del 60 %. No us preocupeu, l' exit amb un bon servei de comunicació amb els medis està assegurat.


El Servei 061 CatSalut Respon accessible des d’ara també en llengua de signes catalana (LSC)\nPas important en la normalització de la llengua de signes catalana en els serveis públic de salut de la Generalitat, amb la incorporació i posada en marxa d’un equip d’interpretació en LSC integrat en el servei del 061 CastSalut Respon. La LSC s’incorpora des d’ara com una llengua més de comunicació per accedir als serveis públics de salut per a persones sordes a través de mòbils i tauletes.\nDesprés de diversos mesos de proves iniciades el 2019 amb la col·laboració de persones sordes voluntàries, i d’associacions de persones sordes entre les quals CERECUSOR, entitat guardonada recentment amb el Premi LSC de la Generalitat, el servei 061 CatSalut Respon ja es accessible en LSC, per mitjà de videoconferència amb intèrprets de LSC, des de qualsevol punt del territori.\nL’accessibilitat al servei 061CatSalut amb interpretació en llengua de signes catalana funciona les 24 hores, els 365 dies de l'any, gràcies a la incorporació al servei del 061 d’un unitat d'intèrprets de la llengua de signes catalana. El servei d’interpretació en LSC del 061 CatSalut s'adreça tant a persones sordes com també als professionals de la salut, que compten així amb un suport bàsic de comunicació en LSC per donar resposta a les necessitats d’informació i d’atenció de les persones sordes.\nLa Dra. Núria Torres, cap de l’Àrea d’Atenció no presencial del Servei d’Emergències de Catalunya, va presentar ahir a la seu del SEM el desenvolupament del projecte així com el funcionament del nou servei en LSC del 061 CatSalut Respon. També es van atendre les consultes dels assistents, provinents d’associacions de persones sordes de Barcelona, Lleida i del Maresme, i es va informar de l’ampliació prevista en els propers mesos de l’accessibilitat al nou servei des d’altres aplicacions mòbils (App) de la Generalitat en l’àmbit de la Salut.\nLa salut en llengua de signes catalana és també un dels àmbits que treballa la Direcció General de Política Lingüística per disposar del vocabulari i la terminologia necessària en LSC. El Vocabulari bàsic en LSC, editat per la Direcció General compta amb un camp específic de termes de salut amb 120 vídeos que mostren la realització dels signes corresponents en LSC. Aquest Vocabulari és accessible al web de llengua catalana i al canal YouTube de LSC.\nLa posada en marxa del servei d’interpretació en llengua de signes catalana s'emmarca en l'estratègia global del 061 CatSalut Respon de fer l'atenció sanitària més accessible per a tots els col·lectius, també el de les persones sordes, i representa un pas important en la incorporació i normalització de l’ús de la LSC en els serveis públics.\nFont text: https://llengua.gencat.cat/ca/detalls/noticia/061-CatSalut-Respon-accessible-en-LSC


Rendeix els teus sentits\nEl nostre guardonat hotel de gestió familiar està situat entre les majestuoses muntanyes i l'oceà Atlàntic blau, envoltat d'un tranquil parc nacional, però a prop de les millors platges de Ciutat del Cap. Els clients se senten atesos i cuidats amb un esplèndid luxe, un servei apassionat, una hospitalitat generosa i una cuina exquisida. Oferim la fugida ideal on l'harmonia i la tranquil·litat restauren suaument el cos, la ment i l'ànima. Ens dediquem a restaurar la bellesa i l'equilibri a través de tractaments individuals i viatges de spa, personalitzats per a cadascun dels nostres hostes per terapeutes excepcionalment qualificats. El nostre compromís amb el benestar se centra en els principis holístics, combinant saviesa antiga i experiència moderna.\nCÀLID, FRESC I FLOTACIÓ\nIncorporant dolls d'aigua a la temperatura òptima per reequilibrar el metabolisme del seu cos, l'ús de les nostres piscines d'immersió càlides i fredes està disponible per a tots els hostes de l'spa, inclòs el seu tractament. A més també us agradarà provar una sessió gratuïta a la nostra piscina única de flotació d'aigua salada. Oferir una experiència de gravetat líquida i reduïda, surar en l'aigua salada facilita el jetlag i es tradueix en una relaxació màxima - la investigació ha demostrat que només 20 minuts equival a dues hores de son completes.\nSales de Tractament Interior:\n7 SALES DE TRACTAMENT DOBLES I INDIVIDUALS\nLes nostres àmplies instal·lacions de spa inclouen set sales de tractament interiors magníficament equipades amb dutxes de pluja, per a tractaments dobles i individuals. Les habitacions han estat dissenyades per oferir un ambient serè i calmant, amb llits de tractament climatitzats, tovalloles esponjoses, espelmes perfumades i música relaxant. Són el refugi perfecte tant per als clients de l'hotel com per als visitants de l'spa de dia que vulguin gaudir d'una selecció de tractaments individuals personalitzats o exclusius Spa Journeys.\nGazebo de muntanya a l'aire lliure:\n2 PÈRGOLES AMB VISTES AL MAR ATLÀNTIC\nMentre que l'interior de l'Spa és excepcional, La posició única dels dotze apòstols a les muntanyes amb vistes a l'oceà Atlàntic significa que un massatge de posta de sol en una de les dues pèrgoles a l'aire lliure és una experiència absolutament inoblidable. És el lloc perfecte per escapar de les parelles i fer un massatge de costat a costat envoltat de natura, amb l'Atlàntic que s'endinsa en l'horitzó que hi ha al davant de vostè fins on pot veure l'ull. Tingueu en compte que les pèrgoles només s'ofereixen tractaments de massatge.\nCambra Rasul i dutxa de pluja:\nTRADICIONAL CÀMERA RITUAL DE NETEJA ÀRAB\nLa nostra Cambra Rasul ofereix un ritual tradicional de neteja àrab mitjançant l'ús d'un suau vapor i fang. Aquest relaxant autotractament suavitzant la pell combina fang, vapor i calor ric en minerals per proporcionar una experiència que neteja, allibera toxines i rejoveneix. El fang autoaplicat s'endureix a la calor seca, permetent que la pell extregui impureses del cos. A mesura que el fang es torna a suavitzar, els seus ingredients beneficiosos i minerals naturals són absorbits encara més pel cos. Una suau dutxa de pluja assenyala el final del programa, deixant-te una pell brillant. El ritual es recomana per gaudir amb una parella.\nBarra de salut Buffet i menú:\nEls clients de l'spa podran gaudir del nostre bufet de Health Bar gratuït durant la seva estada a The Spa, amb una selecció d'aperitius saludables casolans, sucs de fruita fresca i aigua mineral. Per a alguna cosa més substancial també oferim un exclusiu Menú Spa amb un cost addicional, amb deliciosos i saludables menjars que afavoreixen un estil de vida saludable.\nRELAXA'T ENTRE I DESPRÉS DELS TRACTAMENTS\nPer aprofitar al màxim el teu temps a The Spa, relaxa't i relaxa't en una còmoda butaca al nostre Tranquility Lounge, entremig i després de tractaments de spa. Prémer te d'herbes, navegar per una selecció de revistes, llegir un llibre o simplement tancar els ulls i meditar. És la manera perfecta de completar el teu viatge a l'spa.\nAventura't a les muntanyes per al pícnic perfecte\nEls clients de l'hotel poden passejar directament des de les seves habitacions fins a la muntanya per gaudir d'un aire fresc i unes vistes espectaculars al mar i a la muntanya. El Parc Nacional de Table Mountain, Patrimoni de la Humanitat, ofereix vistes ininterrompudes i l'hotel ha creat diversos paquets per a experiències inoblidables a l'aire lliure.\nFeu un deliciós pícnic en un lloc de pícnic especialment dissenyat, brindis romanç mentre el sol es pon a l'oceà Atlàntic o simplement deixeu que els nens corrin salvatges a l'espai obert. I mentre vostè celebra els seus paladars en el menjar i els seus ulls en l'impressionant entorn natural, sap que vostè està donant de tornada a la societat, ja que totes les cistelles de pícnic han estat comprats a la Societat Ciutat del Cap per als Cecs.\nEls clients de l'hotel poden explorar les diverses rutes de muntanya, de 10 minuts a 45 minuts de durada, demaneu una còpia del mapa que hi ha a continuació, al nostre taulell de consergeria. O pregunteu sobre el nostre programa d'amics esportius gratuït que permet que un membre del personal s'uneixi a vostè mentre camineu a través dels Fynbos.\nFavorits clàssics al nostre cinema privat\nThe Twelve Apòstols ofereix una sala de cinema/projecció íntima de 16 places disponible tant per a clients com per a no hostes, i també disponible per a lloguer privat exclusiu. Cada mes s'estableix un nou horari de pel·lícules, funcionant cinc vegades al dia i pot anar acompanyat amb esmorzar (10h00), dinar (15h00) i sopar (17h30/20h30/22h30).\nEl nostre únic sopar i un paquet de pel·lícules permet als amants de les imatges de moviment gaudir d'una vetllada de menjar al guardonat restaurant Azure amb un menú de cinema creat especialment, seguit d'una projecció d'una pel·lícula al cinema privat. Per a aquells que vulguin triar la seva pròpia pel·lícula, tenim una variada selecció de clàssics, comèdia, aventura, drama i pel·lícules estrangeres. Enfonsa't en seients de cuir de peluix amb pantalla plana d'última generació so Dolby surround, i un luxós assortiment de llaminadures, incloent crispetes de blat de moro, xocolata calenta, batuts i dolços.\nTingueu en compte que la selecció de la vostra pel·lícula està subjecta a les reserves existents i a les peticions d'altres clients que comparteixin la sala de projeccions. Tingueu en compte que les projeccions no són exclusives llevat que es faci una reserva de grup per a tot el cinema.\nLa diversitat de rutes de vi de classe mundial just a la porta de Ciutat del Cap és sorprenent. Oferint una combinació irresistible de deliciosos tastos de vi, visites informatives enologia, deliciosos plats i magnífics paisatges, atrauen viatgers internacionals i locals per igual.\nLa majoria de les granges de vi del Cap es caracteritzen per edificis clàssics d'estil holandès del Cap i vinyes expansives, amb pintoresques muntanyes com a teló de fons impressionant. Després de l'arribada dels huguenot francesos, colons holandesos i alemanys durant el segle XVIII, molts d'ells també mostren una marcada influència europea.\nEl nostre conserge i sommelier han seleccionat algunes de les seves granges de vi preferides a cada regió perquè vostè pugui explorar!\nSilvermist Vinyes Orgàniques - 15 min (12,4 km) sense trànsit\nBeau Constantia - 17 min (12,9 km) sense trànsit\nConstantia Glen - 15 min (12,9 km) sense trànsit\nVins Nest d'Àguiles - 16 min (14,1 km) sense trànsit\nGroot Contentia - 19 min (16 km) sense trànsit\nConstantia Uitsig - 24 min (19.4 km) sense trànsit\nBuitenverwachting - 25 min (19.1 km) sense trànsit\nKlein Constantia - 26 min (19,3 km) sense trànsit\nSteenberg Vinyes - 29 min (23.1 km) sense trànsit\nEls nens es sentiran com a casa a The Twelve Apòstols Hotel and Spa, gràcies a una gran varietat de comoditats i activitats dirigides específicament als més petits. El nostre conserge té recomanacions per a exploradors de totes les edats, des de muntanyencs, visites al museu i diversió al parc, fins a excursions a diverses destinacions que inclouen papallones, guepards, ocells, cocodrils... i per no oblidar, pingüins! Els nens estan segurs de tenir el temps de la seva vida mentre s'allotgen a Ciutat del Cap.\nPiscines i Jardins:\nL'hotel està situat al paradís de la natura, entre l'oceà Atlàntic i la serralada dels dotze apòstols i està envoltat d'unes vistes impressionants al parc nacional de la muntanya de la taula i un parc marí protegit, on els nens poden veure balenes i dofins jugant a les aigües blaves.\nEls nens poden divertir-se esquitxant a les nostres piscines infinites o de muntanya, amb joguines per a la piscina proporcionades durant les vacances d'estiu. Les dues piscines disposen d'un menú especial que serveix The Café Grill i inclou deliciosos plats per als més petits; a més, poden ajudar-se a l'aigua i fruita dels nostres avituallaments.\nCom a exemple més del nostre servei apassionat i atenció al detall, hem introduït un nou programa gratuït Sports Buddy, on el personal de l'hotel té el seu kit de gimnàs i sabates en espera, preparat per entrenar amb convidats que podrien estar buscant un soci per jugar una ronda de golf, joc d'esquaix, assistir a una classe de ioga o fer una caminada a la reserva natural verge darrere de l'hotel.\nActivitats de cortesia\nCiclisme - Prendre un cicle escènic des de l'hotel fins al pic de Chapmans al llarg d'un dels trams de carretera més bonics del món. Admira una infinitat de vistes de l'oceà Atlàntic i passa pel poble de pescadors de la badia de Hout.\nSenderisme - L'Hotel ofereix senderisme a la propietat a la serra dels Dotze Apòstols. Per als excursionistes més experimentats, un membre del personal us pot acompanyar en rutes de muntanya més enllà del Patrimoni de la Humanitat.\nJogging - Teniu l'opció de córrer a Camps Bay o a Hout Bay, tots dos al llarg de Victoria Road, amb vistes de classe mundial per inspirar-vos. Un membre del personal mantindrà el ritme amb vostè i assenyalar els llocs d'interès com Sentinel Peak i Hout Bay Harbour.\nLes estores de ioga - ioga estan disponibles a l'hotel. Hi ha ubicacions magnífiques dins i al voltant de l'hotel on es pot convertir en un amb la natura mentre es practica l'antiga disciplina, i es dinamitza el cos i la ment.\nActivitats amb càrrec\nEsquaix - Un membre del personal et reptarà a una partida d'esquaix al club d'esquaix. Es demana reserva prèvia amb un mínim de 7 dies d'antelació.\nEl Golf - Hotel gaudeix d'una ubicació cèntrica als camps de golf de classe mundial, com el Metropolitan Golf Club, situat al costat del V&A Waterfront. Es demana reserva prèvia amb un mínim de 7 dies d'antelació.\nEl servei “Sports Buddy” s'ofereix de forma gratuïta, excloent l'esquaix i el golf. Els costos de tercers per al lloguer d'equips són carregables a un cost.\nLes reserves s'han de fer amb un mínim de 7 dies d'antelació, especialment per als esports que requereixin reservar una pista o un verd.\nA Ciutat del Cap i els seus voltants\nEl Cap Occidental és una de les destinacions de golf més espectaculars i diverses del món. Molts d'aquests camps de golf exuberants i ben cuidats es troben a prop (20 - 40 minuts) de l'hotel. Aquests camps de golf han captivat la comunitat global de golf i compten amb premis tant locals com internacionals per a estàndards, qualitat, disseny i professionalitat extremadament alts. El Dotze Apòstols Hotel and Spa és la base perfecta per a la seva relaxació al costat del mar combinada amb les seves necessitats de golf.\nEl Twelve Apostles Hotel and Spa ofereix una impressionant col·lecció d'espais i sales de reunions amb aire condicionat.\nLes sales més grans tenen capacitat per a 90 persones i disposen de sistemes audiovisuals d'última generació. Es poden obtenir equips de presentació especialitzats addicionals o d'entreteniment dels nostres socis tecnològics a petició.\nLes reserves de cada esdeveniment són gestionades minuciosament per un membre del nostre equip multiqualificat d'organitzadors de funcions, que es troben a la vostra disposició des del punt de consulta fins a la conclusió de l'esdeveniment. Treballant juntament amb el nostre equip de xefs amb talent, esperem un menú inoblidable de delicioses opcions gastronòmiques per transformar el seu esdeveniment en una ocasió veritablement memorable.\nL'última incorporació a la carta d'experiències culinàries que ofereix The Twelve Apòstols Hotel & Spa és The Apòstols Braai. Situat enmig d'exuberants jardins indígenes a la part posterior de l'hotel, aquest bell recinte d'esdeveniments ple de llum ofereix vista sobre el mar i la posta de sol, així com vistes als cims escarpats del Parc Nacional de la Muntanya de la Taula per al qual es diu el nostre hotel.\nÉs un espai cridaner de parets emmirallades i finestrals que permeten rentar la llum natural i les vistes panoràmiques. Una aranya de vidre de Murano artesanal penja per sobre i la cristalleria Biot bufat a mà de Provença gràcies a les taules.\nEl Grill Apòstols pot acollir fins a 32 convidats, i ofereix funcions privades, esdeveniments temàtics i ocasions gastronòmiques úniques, des d'un sopar maridatge amb la nostra germana-vinya Bouchard Finlayson fins a un casament íntim o reunió familiar al peu de la muntanya de taula.\nInspirat en l'amor de Sud-àfrica amb la cuina a l'estil de la barbacoa, un braai, com l'anomenen els vilatans, el menú de The Apostles Grill evoluciona amb cada esdeveniment únic, però es basa en una base de plats a la brasa cuinats al fresc a la terrassa, celebrant productes de temporada i el marisc abundant del Cap.


Ecodiari: Enric Duran es declara en «alegre i constructiva rebel·lia»\nenricduran.cat | Actualitzat el 20/02/2013 a les 13:45h\nFèlix Rodrigo (a l'esquerra) i Enric Duran (dreta) durant la presentació del fons de col·lectivització de l'immoble d'AureaSocial. Foto: X.B.C.\nEn el seu tercer comunicat arran de l'inici del judici, el passat 12 de febrer –al qual no es va presentar–, l'activista Enric Duran fa una duríssima crítica al sistema judicial establert i afirma que no hi pot haver lleis per mantenir les desigualtats, ni judicis que perpetuïn l'opressió i advoca per una altra manera d'avaluar-nos, tot reconstruint el nostre ésser comunitari.\nAquest nou comunicat d'Enric Duran sembla respondre contundentment a la interlocutòria que el Tribunal de la Secció Segona de l'Audiència Provincial de Barcelona va emetre el passat dia 13, però que no va fer pública fins aquest passat dilluns, en què:\nLa interlocutòria, en castellà, anava signada pel president del Tribunal de la Secció Segona, Pedro Martín García, i pels magistrats Javier Arzúa Arrugaeta i José CArlos Iglesias MArtín\nNi lleis per mantenir les desigualtats, ni judicis que perpetuïn l'opressió. Per una altra manera d'avaluar-nos, reconstruïm l'ésser comunitari.\nVal a dir que, encara en els segles xix i xx , se sol entendre els drets com unes concessions que fa l'Estat als individus o, dit d'una altra manera, com una conquesta del poble pel que fa a la predisposició de l'Estat a tenir un poder absolut sobre la vida de les persones.\nLa Declaració Universal dels Drets Humans encara no ha aconseguit en l'actualitat tenir preeminència en relació amb ells interessos específics dels mal anomentats Estats-Nació, que en base a les prioritats governamentals i als interessos dels poders econèmics, soterren les llibertats individuals i els drets col·lectius a una situació simplement de finalitats desitjables, però no de respecte obligat.\nEncara avui, veiem com es reprodu eix un fet paradoxal: les persones, volent ser lliures, comencen per demanar als seus opressors que els protegeixin tot modificant les lleis creades per aquests mateixos opressors; i tota possibilitat de modificació de lleis en base al bé comú passa com una tàctica preestudiada, en què les petites concessions pretenen aconseguir el conformisme i l'acceptació submisa de la majoria de la població.\nÉs el legislador qui confon en un sol i mateix codi les màximes que representen els principis de convivència amb les normes que consagren la desigualtat. Els costums i les tradicions, que són absolutament necessaris per a l'existència de las societat, estan hàbilment barrejats amb aquestes altres normes que només són beneficioses per als dominants i que es mantenen pel temor a suplicis pitjors.\nTrobem a faltar en tot aquest recorregut històric un trencament jurídic, una nova construcció social del dret i els acords de convivència, que no sigui fruit de la reforma d'una època anterior més fosca; que no tingui les seves arrels en el poder absolutista de l'era dels emperadors, dels reis i dels dictadors.\nEn l'època recent, de les anomenades democràcies capitalistes, en el que se'n fa dir la «divisió de poders», el poder judicial forma part dels tres poders opressors, junt amb el legislatiu i l'executiu. El judicial és el guardià suprem de l'obediència i del control social mitjançant la vigilància del compliment de tot tipus de lleis, per més que siguin abusives i injustes.\nEl sistema judicial es compon, sobretot, de jutges i magistrats i, amb la divisió de poders, teòricament té independència respecte a l'executiu i el legislatiu, però aquesta idea és errònia, ja que en la pràctica, per la seva capacitat de limitar l'activitat del govern i d'aprovar de noves lleis, influeix de forma determinant en la formulació i l'execució de les polítiques públiques. Alhora, depèn de l'executiu a través del Ministeri de Justícia, que es qui li assigna pressupostos o estableix els mecanismes d'elecció dels càrrecs judicials. Amb tot això, la tal suposada independència no és més que un miratge.\nFins aquí, tot l'exposat es pot generalitzar de manera aproximada, als estats suposadament democràtics d'Europa; tot seguit, ens centrarem —una mica més— en l'opressió directa que ens ha tocat viure.\nA l'Estat espanyol, l'òrgan de govern autònom del poder judicial, amb competència a tot el territori, és el Consell general del poder judicial (CGPJ). Es va crear el 1978 per mitigar la influència dels elements franquistes, amb la funció principal de vetllar per la garantia d'independència dels jutges i magistrats front als altres poders de l'estat i se situa en una posició institucional de paritat amb el govern, Congrés dels diputats, Senat i Tribunal constitucional.\nRecentment, el C onsell de ministres de l'Estat e spanyol, a proposta del ministre de J ustícia Alberto Ruiz-Gallardón, ha aprovat un projecte de modificació de la L lei orgànica del poder judicial. La reforma pretén reforçar el fet que siguin els polítics (els més obedients gossos del BCE i d e l ' FMI) els qu i man i n i tinguin a les seves mans la capacitat de col·locar jutges, corruptes o no, als llocs d'autogovern. Per a aquesta fita, es preveu que qualsevol jutge pugui presentar-se com a vocal del CGPJ amb el suport de només 25 membres de la judicatura, quan fins ara n' havien de ser 100. El fet que els vocals hagin de ser aprovats per una majoria de 3/5 al P arlament fa que, en la pràctica, sigui el PPSOE qui triï: De fet, ara mateix, la majoria absoluta del PP els garanteix la possibilitat de nomenament en funció de la naturalesa ideològica de cada candidat. Al mig dels escàndols de corrupció política que afecten tots els estaments governamentals sembla vital per al PP assegurar-se un poder judicial afí per tal de perpetuar-se en el poder i mantenir-se impune.\nPer sobre de la piràmide dels òrgans jurisdiccionals està, com a ull vigilant, el Tribunal constitucional, que ha de vetllar pel compliment de la Constitució espanyola a través de la revisió de les lleis i de les normes amb rang de llei. La Constitució, vigent des de 1978, és el resultat d'un pacte entre les forces de la Dictadura i les que s'hi havien oposat; la qual va ser aprovada sota control armat de l'exèrcit franquista. El maquillatge democràtic d'aquesta reforma està en el fet que va ser acceptada per referèndum.\nPerò, què podíem esperar d'un sistema de justícia que se sotmet al manteniment d'una estructura visiblement feixista? Res de bo, igual que poca cosa més no podríem esperar si la Constitució s'hagués redactat i firmat en altres circumstàncies, ja que la seva redacció porta implícit l'autoritarisme i el sotmetiment de la majoria als interessos d'una minoria que ha segrestat el poder i no està disposada a retornar-lo a la ciutadania.\nI, en paral·lel a tot l'esforç a aparentar independència, la crua realitat ens fa veure que els que han tocat poder, ja sigui polític, financer o pròpiament judicial, no acaben mai a la presó. No han anat a la presó si han assassinat sota una dictadura feixista, com ens recordaran els que lluiten per la defensa de la memòria històrica. Ni tampoc no hi han anat, ara per ara, els que en l'actualitat han estat responsables, amb la corrupció política i el crèdit sense control, de la crisi sistèmica que ens acompanya, la qual ja ha arruïnat econòmicament centenars de milers de persones i que, donada la impunitat dels culpables, a nivell popular té més tirada a anomenar-se simplement «una gran estafa» .\nNo som els únics que sentim que la justícia és injusta i que veiem com la corrupció ha arribat a tots els estaments de la mal anomenada democràcia. Des de la mateixa gola del llop, més de 1.000 membres de la carrera judicial es van adherir l'any 2010 a un manifest que denunciava la «politització» del sistema judicial i s'advertia que perillava la independència de la justícia. Un any abans, en un estudi realitzat pel Consell general de l'advocacia espanyola, amb més de 5.000 advocats, va concloure que el 85% estaven d'acord que « el consell general del poder judicial s'ha convertit en un òrgan tan polititzat que difícilment pot gestionar de forma eficient i imparcial el funcionament de la justícia«». En aquest mateix estudi s'afirmava que el 71% dels advocats pensava que «la justícia funciona malament», però alhora, el 82% creien que «amb tots els seus defectes i imperfeccions, l'administració de justícia representa la garantia última de la defensa de la democràcia i de les llibertats».\nEns podem preguntar què en deuen pensar ara, quan el passat 2012 es va aplicar una elitització de l'accés al sistema judicial a través d'un increment de taxes judicials, que priven a qui no té capacitat econòmica suficient de defensar els seus drets al si de l'Administració de justicia. I això, sumat als costos de procuradors i advocats, desincentiva els qui no són rics per poder defensar els seus drets per vies judicials.\nI s'atreveixen a mantenir hipòcritament l'article constitucional « Els espanyols són iguals davant la llei, sense que pugui prevaldre cap discriminació per raó de naix e ment, raça, sexe, religió, opinió o qualsevol altra condició o circumstancia personal o social»?\nÉs un dels molts exemples en què la llei diu una cosa i en la realitat en passa una altra; on el disseny de l'estat es planteja millorar-nos la vida i succeeix just el contrari; on determinats funcionaris diuen deure-li al poble la seva existència i en realitat hi atempten en contra. Tot l'enfrontament contra la vella hipocresia liberal, per a construir dignitat, l'hem d'anomenar políticament descolonització .\nEn aquest context discordant, els actors de la justícia, tant com els metges o els periodistes, han de patir el que s'anomena dissonància cognitiva, un mecanisme psicològic que s'activa quan una persona es veu forçada a fer una cosa completament diferent al que en origen era el seu sentir. Però, quan les recompenses o càstigs s'incrementen, la magnitud de la dissonància creix i la situació els imposa que els vells somnis de joventut han de plegar-se al pragmatisme. Un mecanisme psicològic que el poder polític i econòmic sap aprofitar.\nPer poder ser-ne, un jutge ha de quedar despullat de tots els sentiments que formen la part més noble de la naturalesa humana i viure en un món de ficcions jurídiques, que aplica amb penes de privació de llibertat sense pensar, ni tan sols un moment, en l'abisme de degradació al qual ha caigut front als que condemna. Veiem una raça confeccionadora de lleis, legislant sense saber sobre el que legisla, però que no oblida la multa que afecta a homes mil vegades menys immorals del que són ells mateixos. Veiem, al cap i a la fi, la pèrdua de sentiment humà del carceller, el policia convertit en gos de pressa, l'espia menyspreant-se a si mateix, la delació transformada en virtut, la corrupció erigida en sistema; tots els vicis, tota la perversió de la naturalesa humana afavorida i cultivada per al triomf de la llei.\nPodem entendre que durant més de dos mil·lennis no hi hagi hagut una revolució jurídica? Podem acceptar que estiguem encara patint com un reduït grup d'escollits, en base a la seva ideologia conservadora i afí al govern de torn, tinguin el paper de Déus i puguin decidir sobre el futur de les nostres vides?\nUna figura, la dels jutges, que històricament s'ha posat al servei de qualsevol règim, imperial, dictatorial, falsament democràtic, oligàrquic, plutocràtic o de la naturalesa que sigui mentre fos eficaç per perpetuar-hi les desigualtats. Aquesta gent ens ha de jutjar? I qui els jutjarà a ells?\nMai no hem decidit que hi hagi una elit per sobre nostre que tingui atribuïda la capacitat de jutjar-nos; mai des de la sobirania popular no s'ha delegat legítimament el delicat paper de decidir sobre el bé i el mal. Mai no hem participat d'una deliberació seriosa sobre la justícia i el dret.\nCal que descolonitzem l'imaginari jurídic que ens va arribar d'un Imperi, de quan érem plebeus i els patricis ens feien jutjar per imposar-nos les seves lleis. Cal que recuperem la nostra autonomia com a poble. No hem de demanar permís per a ser lliures, ni hem de demanar permís per a autoorganitzar-nos; hem d'empoderar-nos i ser capaços de resoldre entre nosaltres els conflictes que indubtablement sorgiran de la convivència entre persones encara pertorbades per la manca de confiança i per la por.\nSe'ns pot dir somniadors, se'ns pot dir radicals, se'ns pot dir rebels, se'ns pot dir que som moltes coses, però no se'ns pot jutjar per ser-ho, en base als paradigmes d'un sistema caduc i envellit que hauria de deixar pas a la renovació de la cultura i a la recuperació dels valors comunitaris entre els éssers humans.\nEl sistema no pararà de perfeccionar els seus mètodes de domini i sabem que ja no en té prou amb les lleis. Una manera que es va estenent és mitjançant la patologització dels comportaments molestos. Darrerament, ja s'ha catalogat la rebel·lia com a malaltia psiquiàtrica i s'ha donat la possibilitat de corregir des de la infantesa tot indici de qüestionament a l'autoritat i fomentar actituds submises amb medicació científicament avalada per a assolir el control social. Però, bé, si cal que desobeïm a determinats metges també ho farem...\nPer tot l'exposat ens declarem en alegre i constructiva rebel·lia.\nCada cop som i serem més els i les que desobeirem tota llei que vingui imposada per tribunals allunyats de les nostres vides i sotmesos a unes lleis superiors, que si en altres temps van tenir un caire religiós, en l'actualitat la divinitat va disfressada de diners, d'avarícia, d'egoisme i de la destrucció de la Terra i la dignitat humana.\nDeclarem obertament la nostra desobediència als sistemes judicials dels estats i a totes les eines de les que disposen per a tractar d'impedir que portem a la pràctica la nostra voluntat profunda d'emancipació i reconstrucció de l'ésser comunitari.\nSense sentiments de suport mutu i pràctica de solidaritat, la vida en societat dels humans hagués estat pràcticament impossible, i aquests sentiments i pràctiques no són les lleis els que els han establert; són anteriors a totes les lleis i provenen de generacions i generacions d' experimentació i d'aprenentatge útil, de cooperació necessària per a mantenir la cohesió social.\nL'hospitalitat, el respecte a la vida, el sentiment de reciprocitat, la compassió, el suport mutu, l'autolimitar-se un mateix en interès de la comunitat, entre d'altres, són conseqüència de la vida en comú d'humans lliures, adherits a uns principis en comú i no sotmesos a cap autoritat externa a la seva pròpia col·lectivitat.\nNecessitem una nova institucionalitat de drets i de deures, fundada en els valors sociopolítics comunitaris. L'avaluació i millora dels comportaments de les persones, en el si d'una societat, ha de recuperar l'escala humana, s'ha de fer en proximitat, entre persones que es coneixen, que tenen principis en comú, que es tenen confiança, que cooperen recíprocament i que es poden mirar als ulls.\nCooperativa IntegralEnric DuranCICjustícia\nfins 2014, 20/02/2013 a les 20:05\nAnònim, 20/02/2013 a les 22:50\nGent com ell ens permeten mantenir la confiança en l´ésser humà. Però... com acabarà aquest noi? És terrible pensar que el sistema té armes per destruir les persones més valuoses. Et desitjo sort, Enric.\nkrilin, 20/02/2013 a les 23:43\nTot el meu suport a Enric Duran. Jo tampoc faig cas a les administracions, sigui trànsit, justícia o agència tributària.\nAnònim, 21/02/2013 a les 10:38\nAnònim, 21/02/2013 a les 16:08\nendavant Enric, el poble està amb tú.\nresposta esser comunitari\nun lector, 24/02/2013 a les 00:10\nResponen al comentari que demanava que és l'èsser comunitari,\nvoldria respondre que tal i com s'explica en els darrers pàrrafs del comunicat de l'Enric, es tracta de la recuperació de la capacitat de refer les relacions comunitàries i mantenir relacions humanes properes de qualitat.\nAnònim, 14/03/2013 a les 13:05\nQue hem d'aprendre?, que enganyar, fer servir papers falsos i estafar està bé? si s'enganya a un banc ets bo? si enganyes a segons qui està bé? Que aquest noi és deu per decidir a qui està bé i malament estafar?\nAlgú ha vist la comptabilitat de les organitzacions "sense ànim de lucre" on van anar a parar els diners?\nA mi em sembla un estafador revestit de populisme i embolcallat amb la senyera.\nDe fet, molts polítics fan el mateix a casa nostra.


Detenen la parella de la dona trobada calcinada en un pis com a presumpte autor de l'homicidi\nEUROPA PRESS20.07.2017 - 15:09h\nAgents de la Policia Nacional han detingut en el matí d'este dijous un home a València com a presumpte autor de l'homicidi de la dona que va ser trobada calcinada diumenge passat en un habitatge de la capital valenciana. El detingut era la parella sentimental de la morta, segons han informat fonts policials a Europa Press.\nA més, se li atribuïx també un delicte d'homicidi en grau de temptativa i un altre de danys, atés que una altra persona es trobava també en el pis al que van afectar les flames però no va morir.\nEl cadàver de la dona, de 32 anys i nacionalitat russa, va ser trobat diumenge passat en una casa del número 29 del carrer Marqués de Zenete de València, on es va registrar un incendi.\nLa Policia va obrir una investigació per a determinar les circumstàncies de l'incendi i de la defunció de la dona i este dijous s'ha procedit a la detenció de l'home per un presumpte homicidi. Segons han indicat les mateixes fonts, l'actuació continua secreta.


ERC pretén evitar el desastre electoral i seguir sent força decisiva per formar govern\nJoan Puigcercós espera no baixar dels 16 diputats i impedir qu ele PP sigui la tercera força parlamentària. També té el repte de passar la pàgina de l'etapa Carod\nM.COLOMER/O.MARCH Barcelona 27/11/2010 20:57\nSalvar els mobles i ser força decisiva per formar govern. Aquests són els objectius principals d'Esquerra Republicana de Catalunya (ERC) als comicis d'avui. La seva proposta estrella, el referèndum per la independència, sobre la qual ha girat la seva campanya, quedarà en fum si el partit no aconsegueix mantenir la tercera posició que ocupa ara mateix al Parlament. ERC, a més, té davant seu el repte d'evitar que, en un moment d'auge independentista que va sublimar amb la manifestació del 10 de juliol, el seu partit pateixi una baixada de diputats sense precedents. Ara en té 23, i cap enquesta n'hi dóna més de 16.\nEl candidat republicà, Joan Puigcercós, a més, posarà a prova la resistència de l'estructura interna del partit després del convuls congrés del 2008 -amb escissió inclosa- i que Josep-Lluís Carod-Rovira li cedís el cartell electoral. Els dos tripartits li han passat factura i el seu paper en l'escenari de pactes pot quedar molt diluït. Potser per això, en el debat a sis de diumenge passat, Joan Puigcercós va estendre la mà al líder de CiU, Artur Mas, per demanar de bracet el concert econòmic a Madrid. Era un regal enverinat: Puigcercós li va proposar que, en cas de fracassar amb el concert, es convoqués un referèndum per la independència. No va obtenir cap resposta en ferm del líder convergent.\nAquesta actitud pactista contrasta amb l'inici de campanya, que va ser fulgurant. Puigcercós va dir que a Andalusia no paga impostos ni Déu, i a tot l'estat van posar el crit al cel, declaració oficial del president andalús inclosa. En el terreny econòmic, ERC ha considerat urgent reduir el dèficit fiscal amb l'estat, que ha xifrat en 22.000 milions d'euros.


Si no veus correctament aquesta Newsletter fes click aqui\nQueden poc més de 20 dies per a la celebració d’una nova edició del Gran Recapte, tot i que la resposta de la ciutadania ha estat molt bona encara manquen punts de recollida per cobrir. A més, volem assegurar-nos que aquells que heu col·laborat amb el Banc dels Aliments en anteriors ocasions rebeu tota la informació sobre la nova fita solidària. Si algú de vosaltres ja us heu sumat registrant-vos com a voluntaris/es o coordinadors/es aprofitem per donar-vos les gràcies.\nTot aquells que ens vulgueu donar un cop de mà podeu registrar-vos com voluntaris/es o coordinadors/es al web www.granrecapte.com\nNecessitem la vostra màgia!\nLa Fundació privada Banc dels Aliments de Barcelona informa que, segons el que disposa la Llei Orgànica 15/1999, del 13 de desembre, de Protecció de Dades de Caràcter Personal, i la Llei 34/2002, de serveis de la societat de la informació i comerç electrònic, la informació de caràcter personal utilitzada per aquest enviament està inclosa en un fitxer del que l' esmentada Fundació n'és responsable. En qualsevol moment pot sol.licitar-nos no rebre aquesta informació i exercir els seus drets d'accés, rectificació, cancel·lació i/o oposició, enviant una carta a Fundació Privada Banc dels Aliments, Motors,122 08040 Barcelona o un correu electrònic a protecciodades@bancdelsaliments.org


23/10/15. CDC i ERC no repetiran el model del 27-S en les estatals. El Punt Avui. - Gironès per la independència\n23/10/15. CDC i ERC no repetiran el model del 27-S en les estatals. El Punt Avui.\nBarcelona - 23 octubre 2015 0.00 h\nCDC i ERC no repetiran el model del 27-S en les estatals\nHoms anuncia que els dos partits hi concorreran junts però que estan buscant maneres “creatives” de fer-ho, que es podrien basar en fórmules diferents segons la demarcació\nJunqueras diu que no en sap res\nPere Aragonès (ERC) i Jordi Turull (CDC), ahir a la reunió de portaveus del Parlament de Catalunya Foto: ALBERT SALAMÉ.\nLa fórmula de Junts pel Sí difícilment es repetirà en les eleccions estatals del 20 de desembre. No obstant això, CDC i ERC donaran continuïtat al model encetat el 27-S i tornaran a presentar-se junts, però no exactament de la mateixa manera. Aquest és el críptic missatge que va llançar ahir el conseller de la Presidència, Francesc Homs, durant un esmorzar informatiu en el qual va revelar que els dos partits tenen clar que han d'anar junts però que s'està estudiant el com. Sobre la taula hi ha el que ell va anomenar “fórmules creatives”. Però en tot cas, va insistir, sigui quin sigui el model pel qual s'opti, aquest serà una anècdota, perquè el que es pretén és aconseguir la manera d'obtenir els majors rèdits electorals”. Serà una nova fórmula creativa, útil i rendible”, va dir. Tot i que Homs no va voler avançar cap a quin sistema es va, ahir TV3 indicava la possibilitat que Junts pel Sí es reediti a les demarcacions de Tarragona, Girona i Lleida, mentre que a la\nde Barcelona, CDC i ERC anirien per separat.\nUna altra possibilitat que ahir es comentava a l'esmorzar informatiu és que els dos partits facin la seva pròpia candidatura i que pactin un punt comú, com ja es va intentar fer en les eleccions europees del 2014, tot i que en aquell moment no hi va haver acord. No és cap secret, en els cercles polítics, que CDC vol enviar Homs a Madrid, i ell ahir no va negar-ho. Tampoc ho va confirmar: “No contestaré si encapçalaré la llista, perquè la fórmula o les fórmules han de passar pels seus processos, però sí que dic que serem supercreatius i que veurem una cosa que no s'havia vist fins avui”, va declarar.\nLa posició d'Homs, però, contrasta amb la del president d'ERC, Oriol Junqueras, que ahir afirmava que desconeixia “la fórmula imaginativa”. Fonts d'ERC també van assegurar ahir que estan debatent i reflexionant sobre el 20-D i es mostren confiats que es posaran d'acord amb Convergència. Els republicans, que en un primer moment havien sospesat no presentar-se, ja han descartat aquesta possibilitat. ERC té previst, en tot cas, estudiar al consell nacional de demà el tipus de candidatura amb la qual vol concórrer a les eleccions del 20 de desembre.\nPer tant, en això sí que coincideixen ERC i Homs. Per ell, els independentistes tenen “el dret i la necessitat de ser” al Congrés perquè hi ha un mandat democràtic que cal defensar de totes totes, amb voluntat de diàleg i negociació. Justament aquest és un dels arguments que ahir Homs va esgrimir: la necessitat de negociació amb l'Estat sobre la manera com es fa la desconnexió. “Això de refundar Espanya no ha estat correspost i aquest procés l'ha de fer Espanya mateixa. Nosaltres ja no volem defensar la refundació, sinó defensar Catalunya”, va emfatitzar. I és que, per Homs, la seva formació té clar com enfocar, per exemple, aspectes com ara el deute; però, tot i això, si no hi ha voluntat d'entesa, qui més hi té a perdre és l'altra part, no pas Catalunya.\nEl conseller de la Presidència també va reconèixer que els resultats després del 27-S han deixat un panorama polític molt clar, però complicat. “Ha estat una oportunitat que marcarà el futur, i no en som conscients fins a quin punt. Hi haurà dificultats, contradiccions i embolics però hem tancat una etapa i n'hem obert una altra”, va concloure.\nD'altra banda, ahir la reunió del grup de Junts pel Sí va servir per confirmar, tal com ja va avançar fa dies El Punt Avui, que Jordi Turull (CDC) serà el president de la coalició al Parlament de Catalunya i que Marta Ro-vira (ERC) exercirà les funcions de portaveu del grup parlamentari.\nJxSí, a les primeres files de l'hemicicle\nJunts pel Sí ocuparà les primeres files de l'hemicicle, a banda i banda del passadís, si no hi ha una sorpresa d'última hora. Els de Raül Romeva proposen aquesta fórmula perquè consideren que reflecteix la transversalitat de l'independentisme, des de la dreta fins a l'esquerra. D'aquesta manera, es trencaria la distribució històrica de la cambra en què l'oposició se situava al costat del govern i del grup que li donava suport. L'oposició no hi està d'acord i ha demanat que l'encara presidenta del Parlament “faci de mediadora”. Ahir es va fer una reunió entre tots els portaveus dels partits –només hi va faltar la CUP–, però no va haver-hi acord. Avui la mesa de la diputació permanent haurà de resoldre aquest conflicte.


Crisi a Ceuta I Éssers humans com a mercaderia geopolítica, per Carlos Carnicero Urabayen\nEl recolzament nord-americà al Marroc ha envalentit Mohamed VI, propiciant una política exterior més assertiva\n23 de de maig del 2021. 19:33\nL’ombra dels presidents nord-americans és allargada, fins i tot quan han abandonat la Casa Blanca. Es podria dir que l’espurna que s’ha encès aquests dies a Ceuta, generant la pitjor crisi entre el Marroc i Espanya des de fa anys, enredant cruelment éssers humans com a mercaderia geopolítica, es va encendre originalment dels alegres dits de Trump, en els temps en què encara era tuitejador en cap.\nEl magnat nord-americà va sortir del poder el 20 de gener passat, però uns dies abans va publicar un missatge que canviaria una posició nord-americana mantinguda durant dècades. Com a contrapartida per l’estrenyiment de les relacions amb Israel per part del Marroc, Trump va regalar a Rabat munició per a les seves aspiracions al Sàhara Occidental, al declarar que els Estats Units afavorien la seva sobirania.\nEl recolzament nord-americà al Marroc ha envalentit Mohamed VI, propiciant una política exterior més assertiva. Recentment es va enfrontar amb Alemanya, que talla el bacallà a la UE. I aquests dies ho fa amb Espanya, amb qui comparteix una frontera calenta que en realitat és, també, una frontera amb la UE. Aviat sabrem si el Marroc s’ha passat o no de frenada, a l’utilitzar sense gens d’humanitat els desesperats, nens i dones inclosos, com a mercaderia geopolítica.\nDe moment, Joe Biden no desfà el gir de Trump, però tampoc recolza el Marroc al descobert. Els moviments de l’administració americana dependran també de com evolucioni la fràgil treva a què han arribat Hamas i Israel, amb una última escalada que també ha contribuït a activar la bala migratòria de Rabat (davant les simpaties locals amb Palestina i l’acostament del govern a Israel, un conflicte fronterer amb Espanya sembla oportú per desviar l’atenció). Però el «regal de Trump», com ha explicat l’analista de l’Institut Elcano Haizam Amirah Fernández, té riscos.\nEl rei Mohamed VI ha de calibrar les seves forces, davant la geografia i la butxaca dels seus compatriotes. Ceuta i Melilla és l’única frontera terrestre entre l’Àfrica i la UE. «Ceuta és Europa. Aquesta frontera és europea i el que hi passi... no és un problema per a Madrid, és un problema per a tothom», ha dit Margaritis Schinas, comissari europeu.\nEl Marroc compta, des del 2007, amb assistència financera per part de Brussel·les per quantitats que superen els 13.000 milions d’euros. El nou pressupost de la UE per al període 2021-2027 augmentaria a més aquest recolzament, sempre que les coses no es torcin.\nLa UE té experiència enfrontant-se al xantatge de la immigració com a cruel arma geopolítica. Ha passat en els últims anys amb el president turc Erdogan, un mestre a explotar les debilitats de la UE en benefici propi. La Unió, que segueix sense una política migratòria comuna, tot i que no té de facto fronteres internes, s’ha acostumat a externalitzar el control migratori i dependre de governs autoritaris al seu veïnat per regular els fluxos humans que, inevitablement, viatgen cap al nord a la recerca de supervivència.\nNo és difícil comprendre per què més de 8.000 persones van entrar a Ceuta, en tot just 48 hores. Segons càlculs de Branko Milanovic, el PIB per càpita d’Europa Occidental ronda els 40.000 dòlars, davant els 3.500 de l’Àfrica subsahariana (11 vegades menys). El 1980, Europa tenia més habitants que l’Àfrica subsahariana. Avui, aquesta multiplica per 2,5 la població d’Europa Occidental. La distància entre les dues ribes del Mediterrani no canvia, però els incentius per emigrar al nord semblen evidents.\nEl Marroc pretén explotar aquestes circumstàncies. Vol aprofitar l’impuls polític heretat de Trump per aconseguir els seus objectius principals a l’exterior (des del Sàhara a les millores en les ajudes europees), sabent que la clau de l’aixeta migratòria li dona bones cartes en aquesta partida. A més, la cooperació marroquina en qüestions de seguretat i terrorisme és clau, per molt que la pandèmia ens hagi fet oblidar els atemptats que hem rebut durant l’última dècada. Probablement, les aigües tornaran al seu curs, pel pes dels interessos compartits, però la UE s’ha de preguntar fins quan acceptarà canviar cromos, acceptant l’ús de vides humanes com a mercaderia política.\nDonald Trump Marroc Joe Biden


El Lloret Convention Bureau es presenta al sector d’esdeveniments de Barcelona - Lloret Convention Bureau\nEl Lloret Convention Bureau es presenta al sector d’esdeveniments de Barcelona\nEl Lloret Convention Bureau conjuntament ambEventoplus, una de les principals agències de comunicació d’esdeveniments de Barcelona, ha realitzat una presentació a Barcelona a un total de 25 organitzadors d’esdeveniments de la ciutat comtal.\nLa presentació s’ha dut a terme en un espai singular com és l’hotel Ohla de Barcelona i en paraules de Jordi Orobitg, regidor de turisme ”hem volgut fugir del format de presentació tradicional i s’ha buscat una experiència entretinguda i atractiva que acostés els organitzadors a la part més vivencial de la destinació”. En aquest sentit s’ha ofert un taller de daiquiri, còctel vinculat al passat indià de la vila, a càrrec del cocteler lloretenc Manel Casademont que ha servit com a introducció per a presentar l’oferta de Lloret de Mar en l’àmbit del turisme de congressos i esdeveniments.\nEn paraules de Jordi Orobitg “es tracta d’una presentació en petit format que vol trencar amb la idea del Lloret vacacional per mostrar la seva part més singular i especialitzada”.\nParal·lelament aquesta setmana Lloret de Mar torna a acollir una important convenció; en aquest cas es tracta d’una de les principals empreses energètiques de l’Estat Espanyol que portarà a la ciutat un total de 320 participants que combinaran, del 8 al 10 d’octubre, sessions formatives amb activitats de treball en equip. La seu de la convenció serà el Teatre Municipal de Lloret.


Biblioteca de St. Andreu de Llavaneres: Us recomanem... llibres. I una pel·lícula.\nUs recomanem... llibres. I una pel·lícula.\nAvui dia 26 de març s'estrena la pel.lícula Com ensinistrar un drac. de DreamWorks Direcció: Dean DeBlois i Chris Sanders (EUA, 2010).\nUn jove viking ha d'aconseguir domesticar un drac salvatge com a prova del seu valor i maduresa.\nAquest jove, l'Hipo, viu a la illa de Berk. La inteligència de l'adolescent i el seu sentit de l'humor no encaixen massa bé a la seva tribu i només el troba graciós el seu pare. Per tal que el seu pare n’estigui orgullós, l’Hipo intentarà matar un drac, per a demostrar que té tot allò que és necessita per ser lluitador, però en comptes d’això, es troba un drac ferit, i... acabaran fent-se amics.\nPerò, aquesta pel·lícula, feta en 3D, té molt poc a veure amb la novel·la del 2003 en la que es basa: Com ensinistrar un drac. Per Singlot Sardina Terrible III de Cowell, Cressida.\nUn dels canvis principals i més significatiu: al llibre, els víkings ensinistren dracs; i en aquesta versió, els destrueixen. Així doncs, llegir el llibre és gaudir d’una història completament nova. O viceversa.\n"El Singlot Sardina Terrible III era un autèntic heroi víking, un guerrer temible i un home de gran coratge. Però no sempre havia estat així, perquè de petit va haver d'aprendre a ensinistrar dracs, i ho va trobar francament difícil. Com s'ensinistra un drac és el primer volum de les memòries del Singlot"\nEtiquetes de comentaris: Sala Infantil, Us proposem..., Us recomanem... llibres


Inundacions, arbres caiguts i problemes viaris a Barcelona - Diari de Girona\nInundacions, arbres caiguts i problemes viaris a Barcelona\nLes pluges deixen 47 litres a Barcelona, l'acumulació d'aigua més important registrada durant la jornada\nInundacions, arbres caiguts i problemes viaris a Barcelona Diari de Girona\nEl fort episodi de tempestes que va descarregar ahir al migdia, sobretot a l'àrea metropolitana de Barcelona, va provocar petites inundacions, arbres caiguts i problemes de trànsit a diverses vies, entre elles l'AP-7.\nL'Observatori Fabra de Barcelona va recollir 47 litres per metre quadrat en trenta minuts, l'acumulació de pluja més important registrada durant la jornada. Els xàfecs van anar acompanyats per fortes ratxes de vent, com les registrades a la zona universitària, que van superar els 55 quilòmetres per hora poc després de dos quarts d'una del migdia.\nL'aigua es va colar a les estacions del metro i va inundar voreres i calçades, així com plantes baixes i comerços. També va arrossegar objectes del mobiliari urbà com contenidors.\nLa quantitat d'aigua caiguda en tan poc temps va portar a l'Ajuntament de Barcelona a activar el pla d'emergències per la incapacitat dels sistemes de drenatge de succionar la pluja. El servei d'emergències 112 va rebre des de les 13.00 hores un total de 437 trucades, de les quals 344 estaven directament relacionades amb la pluja.\nDurant diverses hores al llarg del matí, hi va haver una vintena de quilòmetres de retenció a l'AP-7 en sentit sud, entre Rubí i Gelida. Segons el Servei Català de Trànsit, també hi va haver sis quilòmetres de circulació afectada en sentit nord, de la Roca del Vallès a Llinars. Així mateix, la pluja va provocar diverses esllavissades, que van obligar a tallar la circulació a tres vies comarcals, la C-532 a Sant Sadurní d'Anoia, la BT-103 al Bruc i la C-243 a Subirats.\nEls Bombers de la Generalitat, van rebre 162 avisos a causa de la pluja entre les onze i les dues, i els Bombers de Barcelona, fins a 150 avisos de servei per inundacions i entrades d'aigua. La majoria dels serveis del cos van ser per inundacions, arbres caiguts i despreniments de pedres i van succeir a la zona de l'àrea metropolitana, especialment a l'Hospitalet de Llobregat, Sant Just Desvern i Esplugues de Llobregat.\nUn dels serveis realitzats pel cos de Bombers va ser a la BV-2421 a la Riera de Lavernó a Subirats (Alt Penedès), on un home va alertar que se li estava inundant el vehicle i la pluja l'estava arrossegant, però finalment.\nProtecció Civil ja havia activat ahir al matí la prealerta del pla Inuncat per precipitacions intenses a Catalunya, especialment al Vallès Oriental i Occidental, el Barcelonès i el Baix Llobregat, encara que també a la zona nord-est catalana.


Radiacions: París, 12 febrer 1939\nParís, 12 febrer 1939\nHe cridat a casa en Gustau Gili fill i li he encomanat que ell es cuidés d'en Petit i la seva dona. Crec que així ho ha fet.\nJo he escrit en francès una carta al Prefecte dels Pirineus Orientals reclamant el Joan i la Bàrbara, i l'he fet certificar pel Comissari de Policia. Després rebem una carta del Joan que diu:\n"El Voló, 7 de febrer de 1939.\nAquí estem la Bàrbara i jo sans i bons. També hi ha en Joan Petit i la seva muller Margarida Fontserè. Ens obliguen a separar-nos de les nostres dones: elles es quedaran en el camp de concentració d'aquí i a nosaltres ens porten al camp de concentració de Sant Cebrià. Em temo que allí ens donaran a tirar entre anar amb en Franco o anar a València. Facin tot el que puguin i amb urgència, per salvar-nos la Bàrbara i a mi d'una i altra alternativa, que em fan horror. Potser encara em decidiré, abans de deixar-me tancar al camp, a escapar-me a peu a Perpinyà. Allí el punt de referència serà a casa d'en Carles Grandó, 29 rue Augustins. Si vaig a Perpinyà faré a saber a en Grandó el que penso fer. Si podeu reclamar en Petit i la seva dona reclameu-los també. Els abraça el seu fill Joan.\nP.S.: Em decideixo a anar al camp de concentració d'Argelers. Si m'escapava hauria d'anar sol perquè estaria en situació il·legal i no vull deixar sola la Bàrbara. Així almenys estarem a prop.\nPublicat per Anna Ballbona a 15:12\nEtiquetes de comentaris: 12 de febrer de 1939, 75 anys del final de la guerra, Dietari de la guerra i l'exili, Pere Coromines


Calendari De Tradicions i Costums Llegendes Popular Dels Països Catalans 2016 - Òminum - ProductesdelaTerra.CAT\nInici Calendari De Tradicions i Costums Llegendes Popular Dels Països Catalans 2016 - Òminum\nCalendari De Tradicions i Costums Llegendes Popular Dels Països Catalans 2016 - Òminum\nEl calendari recull les festes tradicionals i populars més significatives dels Països Catalans, així com els costum i elements gastronòmics que els acompanyen. El calendari és en format DINA3 i s’ha pensat per penjar a la paret. Conté 12 il·lustracions de 12 llegendes popular d'arreu del territori amb el personatges retallables d'aquestes llegendes.\nEl calendari és una bona excusa per descobrir les llegendes com la del monstre que viu al fons de l'estany de Banyoles, la del timbaler del Bruc que va espantar tot un exèrcit a les muntanyes de Montserrat armat només amb un timbal, la del ratpenat que va salvar Jaume I amb el batec de les seves ales, la dels barons de la fama, la de la bruixa que es va convertir en gat negre, la del gegant del pi que va alliberar Barcelona... i moltes més!\nImagina una ciutat de cristall al fons d'un llac on hi viuen les fades més meravelloses, gegants, bruixes, minairons i tresors amagats... perquè a Catalunya som capaços de fer les coses més increïbles!\n- See more at: https://www.omnium.cat/calendari2016#sthash.Eq9NGrTS.dpuf


Mollà: "Els pressupostos són un pas endavant en el Pacte de La Vila i crearan oportunitats per als veïns en Almassora"\nEl portaveu de Cs lamenta "les mentides del PP" i els recorda que "van ser ells qui en 2014 van incomplir la regla de la despesa i van elaborar un Pla Económic Financer"\nEl portaveu de Ciutadans (Cs) a l'Ajuntament d'Almassora, Javier Mollà, ha ressaltat que "els pressupostos són un pas avant en els acords en el Pacte de la Vila en incorporar bona part de les iniciatives allí previstes". "Entre aquestes iniciatives destaquen no pujar la pressió fiscal i prioritzar les obres del Edificant i de EDUSI, cofinançades amb la Unió Europea", ha informat Mollà.\nEn aquest sentit, el regidor ha lamentat "les mentides del PP sobre la regla de la despesa" i els ha recordat que "ells sí que el van incomplir en 2014 i per tant, van haver d'elaborar un Pla Econòmic Financer cosa que hui dia no s'ha produït a la nostra ciutat". Així, el portaveu de Cs ha explicat que "tenim l'obligació d'incloure les partides destinades als Fons EDUSI i que suposen 2,3 milions d'euros en els comptes, la qual cosa segons intervenció podria a final d'any desequilibrar els comptes si l'execució és total". "Aquestes inversions són fonamentals per al futur de la localitat i no podem permetre que les subvencions es perden, encara que el PP amb les seues fal·làcies sembla que així ho vulga", ha manifestat el portaveu, qui ha postil·lat que "La Vila, finalitzar el Trinquet, el bulevard del carrer Sant Jaume o el centre juvenil de Boqueres són oportunitats que no podem deixar passar".\nFinalment, el regidor ha volgut destacar "la inversió per a condicionar i modernitzar la Casa de la Cultura, així com l'esforç en personal creant noves places: Educador social, psicòleg, un ADL i 3 auxiliars administratius que ajudaran a millorar els serveis del Consistori, promovent plans d'ocupació i posant en marxa la Unitat de Prevenció Comunitària en Conductes Addictives”.


El preu de l'habitatge nou creix un 1,8 % a la demarcació - Diari de Girona\nEl preu de l'habitatge nou creix un 1,8 % a la demarcació\nEls catalans necessiten 8,6 anys de salari íntegre per poder pagar un pis\n28·01·20 | 13:04\nEl preu mitjà d'un habitatge nou a Catalunya es va situar en 3.934 euros el metre quadrat el 2019, un 5,9% més que l'any anterior, segons un estudi de Societat de Taxació. Amb aquestes xifres, Catalunya és l'autonomia que registra el preu de l'habitatge nou més elevat de l'Estat, on la mitjana està en 2.453 euros/m2. A més, és la segona amb el major increment percentual en comparació amb 2018, només per darrere de Madrid i quan la mitjana estatal va ser del 4,5%. D'altra banda, pel que fa a l'índex d'esforç immobiliari, que mesura la relació entre el preu i els salaris, es manté en 8,6 anys de salari íntegre, tres dècimes més que fa un any i per sobre del 7,4 de mitjana estatal.\nPer capitals, Barcelona és la que té un preu més elevat a escala estatal, amb un increment del 6,1% en el darrer any, fins als 4.433 euros/m2. Dins de Barcelona, Sarrià-Sant Gervasi és el districte amb el preu més car (6.696 euros/m2), seguit de l'Eixample (5.800 euros/m2) i Les Corts (5.284 euros/m2). En l'altre extrem estan Nou Barris (3.236 euros/m2), Horta Guinardó (3.711 euros/m2) i Sant Andreu (3.874 euros/m2).\nPel que fa als municipis de la demarcació barcelonina, els més cars es donen a Sant Just Desvern (2.875 euros/m2), Esplugues de Llobregat (2.755 euros/m2) i El Masnou (2.750 euros/m2). El valor mitjà per als municipis analitzats en aquesta àrea va ser de 3.014 euros/m2, un 4,2% més que l'any anterior. A la línia de la costa però el preu mitjà és de 3.558 euros el metre quadrat i el municipi més car, sense tenir en compte Barcelona, són El Masnou i Sitges (2.720 euros metre quadrat).\nD'altra banda, Girona registra el segon preu més alt pel que fa a les capitals amb 1.813 euros el metre quadrat i un increment de l'1,8% en comparació amb 2018. En aquest cas els preus més elevats es registren a Castell-Platja d'Aro (2.320 euros/m2), Girona (2.164 euros/m2) i a Blanes (1.838 euros/m2). Els més baixos en canvi es donen a Salt (1.549 euros/m2) i Banyoles (1.575 euros/m2).\nConfiança immobiliària per sota de l'estatal\nD'altra banda, l'Índex de Confiança Immobiliària és de 50 sobre 100 punts a Catalunya en el darrer trimestre del 2019. Aquesta xifra està per sota dels 50,8 punts de mitjana estatal i és també inferior als 50,9 de Catalunya en l'anterior trimestre.\nPer últim, l'índex d'accessibilitat per part d'un ciutadà amb els seus ingressos mitjans, que té en compte no només el salari sinó també la capacitat d'endeutament, és de 89 sobre 100.


benvinguda / NOTÍCIES / WPT CDMX Open - Sanz i Silingo creen la gesta!\nXan Tafernaberry 2 Decembre 2021 2 Decembre 2021\nEls les sorpreses estan vinculades en l'últim Open de 2021 de World Padel Tour : Agustin Gomez Silingo i Jon Sanz van eliminar a Agustin Tapia i Sanyo Gutiérrez als vuitens de final!\nPer a la retransmissió de la primera ronda de vuitens de final World Padel Tour Els fans de la televisió van poder gaudir d'una gran sorpresa amb l'eliminació de la llavor número 3!\nGuanyadors a Malmö i finalistes a Buenos Aires, Agustin Tapia i Sanyo Gutiérrez van ser una de les parelles més aptes al final de la temporada. Això és el que fa encara més impressionant l'èxit de Jon Sanz i Agustin Gomez Silingo!\nDesprés de perdre un primer set penjat, la parella hispano-argentina s'ha esforçat per tornar primer per marcar i després per endur-se el cop. Guanyadors 5/7 6/4 6/4 d'una gran lluita, Sanz i Silingo s'ofereixen el seu primer quart de final junts en un Open du World Padel Tour !\nDemà s'enfrontaran als guanyadors del partit entre Lima / Ruiz i Lamperti / Yanguas!


Pirinexus: etapa 3 – TERRA, AIRE, AIGUA, FOC\nBicicleta, Europa / Per\tari / 1 Comentari\nEtapa 3: 13/10/19\nEns llevem a les 7 del matí després d’haver dormit 10 hores ben bones, estem ben recuperats! 🙂 Avui tindrem companyia una bona estoneta: la Sílvia i l’Oskar faran un tram amb nosaltres, que bé! Tornem a equipar les alforges a les bicis, només ens bevem un got d’aigua i comencem a pedalar just el moment que el sol surt per l’horitzó del mar… una imatge espectacular i molt energètica! Serà el primer cop que faré activitat en dejú perquè volem esmorzar a un bar nou que han obert i ens fa gràcia provar-lo… a veure com ho aguanto.\nD’Empúriabrava reculem fins a Castelló d’Empúries per tornar a agafar la ruta Pirinexus, anem pedalant pla tot alternant pista i asfalt entre camps de blat de moro o de gira-sols, al costat del mar i travessant pobles com Sant Pere Pescador, l’Escala,… fins arribar a Bellcaire de l’Empordà on hi ha el bar Rustik.\npedalant a vora mar de bon matí\nmolt ben acompanyats de la Sílvia i l'Oskar!\nHem estat pedalant uns 34 km amb la panxa buida, hi hagut un moment de “crisi” a la meva hora d’esmorzar que semblava que defallia. Però, passada l’hora ja no “tenia” la necessitat de menjar urgentment. El què sí que he notat és que havia d’abaixar el ritme. Aparquem les bicis i entrem a dins del bar, demanem unes torrades fetes a base d’aliments reals que les trobem molt bones! Esmorzem tranquil·lament, ja que anem molt bé de temps i avui no hi ha massa desnivell.\nles bicis aparcades al Rustik\ngaudint de l'esmorzar amb la Sílvia i l'Oskar\nUn cop refets de nou, seguim fins a Torruella de Montgrí per pista sorrenca. No sé si és perquè hem practicat aquests dies, però no ens costa pedalar sobre mini “arenas movedizas”. Aquí, a Torruella de Montgrí, la Sílvia i l’Oskar ens deixen perquè van a fer una ruta de corriols; ens despedim amb abraçades i agraïm la seva càlida acollida.\nSeguim la nostra ruta a un ritme alegre amb la mateixa tònica que abans: camps de gira-sols, de blat de moro, poblets i mar al costat. Passem per Palafrugell, Palamós i Sant Feliu de Guíxols, on agafem el carrilet en direcció a Girona. Parem a un banc que hi ha enmig del carrilet a menjar una mica i descansar les cames.\npoblets bonics que anem travessant\ndescansant enmig del carrilet\nFins a Sant Feliu de Guíxols pràcticament ha sigut pla i, a partir d’aquí, fa un fals pla-pujada fins a Cassà de la Selva que ens fa pedalar més amb el coco que no pas amb les cames. De Cassà a Girona fa una lleugera baixada que és molt ràpida i, les ganes d’arribar a la meta fa que pedalem amb alegria! 😀 Aprofitant que arribem abans de les 4 de la tarda a Girona, anem a celebrar-ho amb un bon dinar al Hors Catégorie Girona! És un restaurant que ens agrada molt i està ambientat al món de la bici, fins i tot pots aparcar la bici a dins.\npedalant entre camps\narribada a Girona, al restaurant Hors Catégorie\na punt per atacar el dinar\nLa 3a etapa ens ha sortit de 125 km i 500 m de desnivell positiu. Hem començat a pedalar a 2/4 de 8 del matí i hem arribat una mica abans de les 4 de la tarda, comptant tooootes les parades.\n1 comentari a “Pirinexus: etapa 3”\n15 febrer, 2020 a les 10:50 pm\nRespon a AffiliateLabz Cancel·la la resposta\n🚵🏼♀ MALLORCA 360° BIKEPACKING 🏕\nLes millors vistes d'aquest estiu 💚 The best vi\nRespecte sense por! 💪🏼 Respect without afrai\n🟣 SOMNI COMPLERT! 🟣 El meu amic Jaume sempre\nNo tot el que veus és el que sembla ⛰ 📷 @al\nQuan hi confies, és quan realment tens sensibili


Anna Rovira: 'El més important a l'hora de fer vi és la matèria primera i l'equip humà' | Reusdigital.cat diari de Reus. Notícies i actualitat del Camp de Tarragona\nAnna Rovira: 'El més important a l'hora de fer vi és la matèria primera i l'equip humà'\nParlem amb l'enòloga cambrilenca, directora tècnica del Celler de Capçanes, distingida internacionalment per la seva trajectòria\n22 de Maig de 2020, per Marc Busquets\nRovira és l'enòliga del Celler Capçanes\nL'enòloga cambrilenca Anna Rovira és la directora tècnica del Celler de Capçanes. Distingida a nivell internacional per la seva trajectòria, analitza el sector i el seu futur en una entrevista a Reusdigital.cat on les professionals hi han de tenir un paper destacat.\nHi ha una nova generació de joves professionals, al capdavant dels cellers del territori?\nA la meva promoció, on tots rondem som a la trentena, la majoria estem treballant, sí. Som gent apassionada, i el sector s'està professionalitzant, des de l'enòleg al consumidor final. En el meu cas, tinc la sort d'haver estat molt ben formada, amb coneixements dels nous avenços tecnològics , i això es nota en la qualitat del producte.\nS'ha establert un vincle, entre la Universitat Rovira i Virgili i el món del vi?\nLa URV està en contacte amb empreses i cellers, i això es nota també en el fet que molts exalumnes ja treballen al sector. Hi ha comunicació, és així, i és important.\nI quin paper hi juga, la professional, al món del vi?\nNo hi ha igualtat, segueix sent un sector dominat per homes. I els homes són a la majoria dels càrrecs importants. No obstant això, la dona hi està tenint un paper més important. Vull arribar a viure el dia en què no se n'hagi de parlar, d'això, o de si hi ha vins fets per homes o fets per dones. Fa vuit anys que sóc al Celler de Capçanes, i he hagut de picar pedra. Però vaja, com a tot arreu. A tot arreu t'has de guanyar la confiança de la gent que t'envolta. Potser sí, que en el cas de les dones sembla que haguem de fer un extra, per poder convèncer segons qui que podem fer bé la nostra feina.\nI això és el que compta, fer bé la feina.\nI tant. Amb fets es demostren, les coses.\nQuè ha volgut aplicar, al capdavant del Celler de Capçanes?\nEl més important és que treballem amb una matèria primera excel·lent, i que el nostre equip és format per gent entregada. Les eines, que suposen una inversió, també compten. La Cooperativa, en aquest cas, les ha fet amb cap i s'ha invertit en allò necessari. Amb tot, l'essencial és tenir un objectiu clar. Diria que aquest és el nostre secret.\nEntre els objectius hi figura la innovació?\nSempre. De fet, i hi penso sovint, sóc afortunada perquè a la Cooperativa de Capçanes hi podem experimentar. Tenim llibertat, al celler, per provar coses noves a la recerca d'un bon resultat.\nNo és pas habitual, als cellers, que s'experimenti?\nBé, és una qüestió que dependrà de cada celler. Després de tot, i per més que es pugui experimentar, hi ha productes que cal que surtin a la venda. L'ideal és que hi hagi prou raïm per poder provar coses noves. Si es garanteix la producció i aquesta és de qualitat, entenc que s'ha destinar una part del raïm a poder idear i crear.\nQuelcom que distingeix el Celler de Capçanes és el vi kosher. Què suposa, elaborar-lo?\nÉs un producte complex. Després de tot, kosher implica 'puresa', i això comporta un seguit de requisits a l'hora d'elaborar-lo.\nNosaltres no hi hem d'intervenir directament, en la seva elaboració. Això vol dir que els components de la comunitat jueva fan el procés. No són enòlegs, el que vol dir que els hem d'explicar tot allò que s'ha de fer. Ens convertim, de fet, en els seus ulls i les seves mans.\nI quin és, el resultat?\nEl vi és molt bo. Usem el millor raïm, per tal de garantir-ne la qualitat. Gairebé és un vi natural, hi ha poca intervenció humana. Per a nosaltres, a banda, és un vi important perquè és el primer embotellat que vam fer. Que agradés, a més, ens va obrir moltes portes i ens va donar a conèixer. Ara, però, tan sols suposa entre un 5 i 6% de la nostra producció.\nQuin és el mercat internacional més important, per al Celler de Capçanes?\nSi parlem de kosher, el dels Estats Units. Pel que fa als altres vins, a Alemanya hi estem molt ben posicionats.\nI quina és la situació de les DO de la demarcació, al mercat estatal?\nQueda molt per fer. Només cal veure que als lots de Nadal, posem per cas, en molts casos el vi no és pas de la zona. O a les cartes d'alguns restaurants, on hi ha poca presència dels productes de la terra. Però jo, això, ho veig com una oportunitat. Significa que hi ha marge per progressar, per guanyar terreny i créixer. Ara bé, en el meu cas gaudeixo d'un bon vi, independentment d'on sigui.\nQuin dibuix en fa, del sector a Tarragona?\nA nivell tècnic, que és la part a la qual em dedico, som més coneixedors de la tecnologia i s'està notant al producte. Som en la bona línia.\nCooperativa de Capçanes\nEl Consell Regulador de la DOQ Priorat obrirà l'Aula de Formació durant la segona quinzena de juny\n1A la redescoberta del patrimoni\n2Clam del país pel medi ambient\n3L'hostaleria i el turisme s'activen tímidament al Priorat a l'espera de la mobilitat entre regions sanitàries\n4On els llops udolen\n5Comença la rehabilitació de l'església i el claustre major de la Cartoixa d'Escaladei


La cinta, de l'any 1948, va ser dirigida per Florián Rey un any després de la mort del torero. Entre els seus intèrprets es troben Paquita Rico, Manolo Morán, José Greco i Pedro Ortega, qui es va ficar en la pell del destre a causa del seu gran paregut físic. La pel·lícula combina seqüències de ficció amb autèntiques imatges del destre cordovés torejant.\nLes entrades podran arreplegar-se gratuïtament en les portes de la plaça a partir de les 20'30 hores. A partir de les 21 hores es podrà accedir al recinte, de manera que s'oferirà als assistents la possibilitat de poder sopar en el seu interior.\nPer a reservar taula, aquells que adquirisquen el sopar en la pròpia plaça hauran de contactar amb el president d'ASABAF, Ximo Morales.\ndimarts, 11 juliol, 2017 - 22:00


terra de profit | el blog de mengemBages\nTerra de Profit,\nun segell de confiança per promoure la venda alimentària de circuit curt\nMengemBages, el Celler Cooperatiu d’Artés, la granja ecològica Ecopallareta de Manresa i el projecte Torna Terra, impulsat pel pagès Arnau Vilaseca de Prades de la Molsosa, han iniciat un treball conjunt, en forma de partenariat, per potenciar la venda de productes alimentaris des del circuit curt, per la confiança que això genera. Aquest treball es presenta sota el segell Terra de Profit.\nUna alimentació responsable, ecològica, saludable i que a la vegada sigui respectuosa amb el medi ambient i amb el paisatge, és una tendència que cada cop més es detecta entre els usuaris. Per tal que tot això tingui certes garanties és imprescindible generar espais de venda de circuit curt que permetin una comercialització eficaç als productors i garanties de coneixement i traçabilitat del producte de cara als consumidors.\nLa comarca del Bages, situada al centre geogràfic de Catalunya, i les seves comarques veïnes són productores d’una gran quanitat d’aliments en diferents sectors, destacant la producció de vi, l’horta i la ramadera, formada especialment per explotacions petites o mitjanes que, des de fa alguns anys, estan apostant per un producte excels, variat, mediambiental i econòmicament sostenible i que s’allunya de la sobre explotació.\nAproximar als productors i als consumidors tot potenciant canals de comercialització que facilitin aquesta aproximació i fer-ho des d’una perspectiva agroecològica enmarcada en el marc conceptual de l’economica social i solidària.\nAquest són alguns del objectius que s’han marcat les empreses que impulsen el segell de qualitat Terra de Profit.\nPartenariat d’empreses del territori\nEntenem un partenariat com un acord de col·laboració amb compromís, una aliança que ens impulsa a treballar junts per aconseguir un objectiu,a mb una mateix aidea i sota paràmetres comuns. La col·laboració portada al màxim exponent.\nIniciem el partenariat les empreses cooperatives MengemBages (Frescoop), el Celler Cooperatiu d’Artés, la granja avícola Ecopallareta i el projecte d’horta i recuperació del paisatge TornaTerra i que s’identificaran sota el segell Terra de Profit i que mantindrà les portes obertes a qualsevol que vulgui comprometre’s amb nosaltres a treballar pels objectius proposats.\nTerra de Bon Profit, segell de valor afegit\nEn una primera fase, tot aquest treball es durà a terme a través de diferents accions programades per aconseguir que el segell Terra de Profit s’identifiqui sota valors de proximitat, ecologia, sostenibilitat i responsabilitat social que potenciïn un consum de circuit curt, que permetin una coneixença i confiança de la persona consumidora cap a la productora a través de canals de comercialització de proximitat que permetin sentar una base sòlida que faci possible que cada vegada més productors, consumidors i comerços se sumin a aquest segell.